Diari Oficial de la Generalitat Valenciana


Sumari del DOGV 4571, del 22-08-2003 (2003/8642)

RESOLUCIÓ de 10 de juliol del 2003, de la Direcció General d'Ensenyament, que amplia i modifica parcialment la Resolució de 13 de maig del 2003, de la Direcció General d'Ordenació i Innovació Educativa i Política Lingüística, sobre matèries optatives autoritzades i denegades, a partir del curs 2003-2004, als centres que impartixen ensenyances d'Educació Secundària Obligatòria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4571

Data del DOGV
:   22-08-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/8642


Data del document
:   10-07-2003

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * València
    * Castelló de la Plana
    * Alacant
    * centre d'ensenyament
    * ensenyament secundari
    * programa d'ensenyament

RESOLUCIÓ de 10 de juliol del 2003, de la Direcció General d'Ensenyament, que amplia i modifica parcialment la Resolució de 13 de maig del 2003, de la Direcció General d'Ordenació i Innovació Educativa i Política Lingüística, sobre matèries optatives autoritzades i denegades, a partir del curs 2003-2004, als centres que impartixen ensenyances d'Educació Secundària Obligatòria. [2003/F8642]
  
Vistos els escrits d'al·legacions a la dita Resolució de 13 de maig del 2003 (DOGV de 22 de maig), resolc:
  
Primer
  
1. Fer pública la nova relació de matèries optatives autoritzades i denegades, a partir del curs 2003-2004, als centres docents, públics i privats, dependents de la Conselleria de Cultura, Educació i Esport de la Generalitat Valenciana, que impartixen ensenyances d'Educació Secundària Obligatòria.
  
2. La relació de matèries optatives autoritzades és la que figura en l'annex I d'esta resolució.
  
3. La relació de matèries optatives denegades és la que figura en l'annex II d'esta resolució.
  
4. Tots els centres, públics i privats, inclouran en la seua oferta ensenyances d'una Segona Llengua Estrangera en tota l'etapa i de Cultura Clàssica, almenys, en un curs del segon cicle.
  
Segon
  
D'acord amb l'apartat huit de l'Orde de 9 de maig de 1995, les matèries autoritzades podran ser impartides en cursos successius sense necessitat d'una nova autorització, en tant no es modifiquen les condicions en què han sigut autoritzades.
  
Tercer
  
1. En els centres sostinguts amb fons públics, les matèries optatives autoritzades només podran ser impartides de forma efectiva si hi ha un nombre mínim de 15 alumnes matriculats, excepte en la Segona Llengua Estrangera i la Cultura Clàssica.
  
2. En els centres públics els professors responsables del seu desenrotllament han d'ocupar un lloc de la plantilla del centre i tindre hores disponibles en el departament a què pertanguen per a impartir-les.
  
Fins que no es complisquen els requisits anteriors, l'autorització s'entendrà com condicionada.
  
Quart
  
Cap centre podrà oferir i, per tant d'impartir, matèries optatives que no hagen sigut autoritzades per esta resolució o per les anteriors.
  
Quint
  
La Inspecció Educativa vetlarà per l'estricte compliment del que establix la present resolució.
  
Sext
  
Els titulars dels centres privats podran interposar recurs d'alçada contra esta resolució davant de l'òrgan que hi ha dictat l'acte o davant del superior jeràrquic, en el termini d'un mes, a comptar des de l'endemà al de la publicació en el Diari Oficial de la Generalitat Valenciana, segons el que preveu els articles 107, 114 i 115 de la Llei 4/1999, de Règim Jurídic de les Administracions Públiques i del Procediment Administratiu Comú.
  
València, 10 de juliol del 2003.- El director general d'Ensenyament: Josep Vicent Felip i Monlleó.
  
Annex I
  
Codi, centre i optatives autoritzades
  
Alacant. Centres públics
  
94718550 IES Enric Valor. El Campello
  
 Cant coral
  
 Habilitats socials
  
 Papers socials de dones i homes
  
 Redacció i disseny de premsa
  
25972918 IES El Vinalopó. Novelda
  
 Educació mediambiental
  
 Orientació i iniciació professional: Electrònica
  
20353504 IES número 1. Xàbia
  
 Cant coral
  
 Jocs de lògica i estratègia
  
 Viatge a altres cultures
  
43901753 IES El Palmeral. Orihuela
  
 Orientació i iniciació professional:
  
 Manteniment de vehicles
  
Castelló. Centres públics
  
44462433 IES Violant de Casalduch. Benicàssim
  
 El laboratori de Biologia i Geologia
  
València. Centres públics
  
63132296 IES Sivera Font. Canals
  
 Habilitats socials
  
46582930 CP Enrique Tierno Galván. Godelleta
  
 Cant coral
  
41059284 IES Riu Túria. Quart de Poblet
  
 L'entorn: taller del geògraf i de l'historiador
  
 La figura de Jesucrist en el cine
  
71308070 Sec. ES IES Moixent. Vallada
  
 El laboratori de Física i Química
  
Alacant. Centres privats
  
84968835 Ntra. Sra. de los Dolores. Benidorm
  
 Informàtica
  
18832713 Ntra. Sra. de los Desamparados. Ibi
  
 Habilitats socials
  
01711131 Padre Dehon. Novelda
  
 Educació mediambiental
  
 Redacció i disseny de premsa
  
València. Centres privats
  
89884432 Cristo Rey. (MM. Escolapias). Gandia
  
 Educació mediambiental
  
67759987 La Baronía San Antonio Abad. Gilet
  
 El laboratori de Física i Química
  
24931990 Gençana. Godella
  
 Comunicació audiovisual
  
70414034 La Concepción. Ontinyent
  
 Cant coral
  
Annex II
  
Codi, centre i optatives denegades
  
Alacant. Centres públics
  
90788867 IES El Vinalopó. Novelda
  
 Taller de l'escriptor
  
València. Centres públics
  
30667848 CP Ausiàs March. Albalat de la Ribera
  
 Taller de Matemàtiques
  
84415131 IES Laurona. Llíria
  
 Juguem a l'aeròbic i fem acrogimnasia
  
 Activitats circenses
  
98850378 Institut Educació Secundària. Moixent
  
 Taller de disseny
  
30091588 IES Riu Túria. Quart de Poblet
  
 Educació per al benestar i la salut
  
Alacant. Centres privats
  
77740293 Santa María de la Huerta. Almoradí
  
 Tècniques de comprensió lectora
  
 i expressió escrita
  
València. Centres privats
  
05829310 Escuela Profesional La Salle. Paterna
  
 Educació en seguretat vial